
BAHAGIAN KETIGA 
SAM’IYYAT 

[Dan wajib] atas sekalian orang yang mukallaf mengetahui bahawasanya sekalian manusia itu 
lagi akan mati, dan wajib percaya akan seksa kubur bagi orang kafir dan orang Mukmin yang maksiat 
dan nikmat kubur bagi orang Mukmin yang taat, dan wajib percaya akan soal Malaikat Munkar dan 
Nakir di dalam kubur sesudahnya kembali sekalian orang yang menghantarkan. 

[Dan] wajib percaya akan Ma’ad (a t*») yakni dikembal ik an sekalian jisim kemudian daripada 
dihilangkan akan dia, dan wajib percaya akan Hasyar (v^) yakni dihidupkan sekalian makhluk 
sesudahnya mati sekaliannya kemudian dihimpunkan sekaliannya di padang Mahsyar (v^)- 

[Dan] wajib percaya akan Hisab (v'— ’O yakni diperiksa sekalian amal manusia yang baik dan 

yang jahat, dan wajib percaya akan timbangan ditimbang di dalamnya sekalian amal manusia yang 
baik dan yang jahat; jikalau berat kepada yang baik maka dimasukkan yang punya amal itu ke dalam 
syurga dan jikalau berat kepada yang jahat, maka dimasukkan yang punya amal itu ke dalam api 
neraka. 


[Dan] wajib percaya akan titian Sirath Al-Mustaqim ((*v— li J»(v») iaitu terlebih halus daripada 

rambut dan terlebih tajam daripada pedang dibentangkan di atas Neraka Jahannam perjalanan tiga 
ribu (3000) tahunnya. 

Dan wajib percaya akan Haudh (jey) yakni telaga Nabi kita H§ meminum daripadanya 

sekalian orang yang Mukmin. Dan iaitu dua telaga; pertama di padang Masyar dihalau daripada titian 
Sirath Al-Mustaqim, kedua di dalam syurga. 

Dan wajib percaya akan syurga tempat memberi nikmat orang yang Mukmin dan api neraka 
tempat menyeksa orang yang kafir dan orang yang Mukmin yang maksiat. Dan keduanya itu telah 
dijadikan pada waktu ini. 

Dan wajib percaya akan syafa’at (apula) sekalian Anbiya’ (v) dan sekalian Ulama’ (>u!a) dan 
sekalian Syuhada’ (ti-iv) dan sekalian orang yang solih-solih (£_u>) dengan sekadar kemegahannya 

kepada Allah §g. Bermula ertinya syafa’at itu iaitu memohonkan akan Allah fjg melepaskan orang 
yang berdosa, yang hendak diseksa dengan sebab dosanya. 

Dan wajib percaya akan bahawasanya lagi akan melihat sekalian Mukmin kepada Zat Allah fg 
pada hari kiamat dengan tiada berkafiat. 

Dan wajib percaya akan Mi’raj (g\ yw) Nabi H dengan badannya dan rohnya. 

[Dan] wajib percaya akan turun Nabi ‘Isa pada akhir zaman dekat hari Kiamat dan 
membunuh ia akan Dajjal (Jtsri). 

Dan wajib percaya akan diangkatkan Quran (o> J) pada akhir zaman. 

Dan wajib percaya akan bahawasanya roh itu kekal dan bahawasanya mati itu dengan habis 
umurnya. 

Dan bahawasanya mengerjakan dosa besar itu tiada menghilangkan akan iman 

Dan bahawasanya sekalian orang yang maksiat itu tiada wajib diseksa oleh Allah §g dan 
jikalau ada dosanya itu dosa yang besar sekalipun. 

Dan bahawasanya sekalian orang yang Mukmin itu tiada kekal di dalam api neraka, dan 
jikalau ada imannya setimbang semut yang kecil sekalipun, nescaya dikeluarkan dengan kurnia Allah 
M kemudian daripada seksa dengan sekadar dosanya. 

